**S**zám: 1130-24/2017.

**J E G Y Z Ő K Ö N Y V**

Harta Nagyközség Önkormányzata Képviselő-testületének

2017. szeptember 28-án megtartott nyílt üléséről.

Készült: 2 pld-ban

**J E G Y Z Ő K Ö N Y V**

Készült: Harta Nagyközség Önkormányzata Képviselő-testületének 2017. szeptember 28-án megtartott nyílt üléséről.

Helyszín: Közös Önkormányzati Hivatal tanácskozóterme.

Jelen voltak: **a Képviselő-testület részéről:**

Dollenstein László polgármester

Arnold Csaba képviselő

Frőhlich Henrik képviselő

Krausz Henrik képviselő

Kuncz Gábor képviselő

Schuckert György képviselő

**az Önkormányzati hivatal részéről:**

Dr. Sárközi Zsolt jegyző

Koósné Knódel Katalin pü. csoportvezető

**Dollenstein László** 17 órakor megnyitja az ülést, az ülésen Leitert Ottó képviselő nem vesz részt, távolmaradását előre jelezte. Köszönti jelenlévők, megállapítja, hogy az ülés összehívása az SZMSZ-ben foglaltaknak megfelelően történt, a képviselő-testület 6 fővel határozatképes. Jegyzőkönyvvezetőnek javasolja Keresztély Lászlóné igazgatási főelőadót.

A napirendre az alábbiak szerint tette meg a javaslatot:

(*a meghívó a jegyzőkönyv 1. sz., a jelenléti ív a 2. sz. melléklete)*

Az ülés napirendje:

1./ Tájékoztató a két ülés között eltelt időszakról

Előadó: polgármester

2./ Beszámoló a lejárt határidejű határozatokról

Előadó: polgármester

3./ Előterjesztés az ASP-rendszerhez történő csatlakozás megvalósítása érdekében benyújtott ajánlatokról való döntésekről

Előadó: jegyző

4./ Előterjesztés a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról szóló önkormányzati rendeletről

Előadó: jegyző

5./ Előterjesztés az önkormányzati vagyonról és a vagyongazdálkodás szabályairól

szóló rendelet módosításáról

Előadó: polgármester

6./ Előterjesztés a Bursa Hungarica Felsőoktatási Önkormányzati

Ösztöndíjpályázathoz történő csatlakozásról

Előadó: polgármester

7./ Előterjesztés az egyes szociális ellátások és szociális szolgáltatások helyi szabályairól szóló rendelet módosításáról

Előadó: polgármester

8./ Előterjesztés a „Harta Nagyközségért” és „Harta Nagyközség Díszpolgára”

cím helyi kitüntetések alapításáról és adományozásának rendjéről szóló

rendelet módosításáról

Előadó: polgármester

9./ Előterjesztés a talajterhelési díjról és a környezetvédelmi alapról szóló

rendeletről

Előadó: polgármester

10./ Ingatlan adás-vételek

Előadó: polgármester

11./ Defibrillátor készülék vásárlása

Előadó: polgármester

12./ Hartai Sportegyesület támogatás iránti kérelme

Előadó: polgármester

13./ Behajthatatlan tartozások elengedése

Előadó: polgármester

14./ Egyéb ügyek

Előadó: polgármester

**Dollenstein László polgármester:**

Megkérdezi a képviselőket, hogy a napirenddel kapcsolatban van-e kérdés, vélemény, hozzászólás, más javaslat?

A **képviselő-testület** külön számozott határozat hozatala nélkül egyhangú 6 igen szavazattal a napirendre tett javaslatot elfogadta.

*(a döntéshozatalban részt vett: 6 fő)*

**1./ Tájékoztató a két ülés között eltelt időszakról**

**Előadó: Dollenstein László polgármester**

**Dollenstein László polgármester:**

A Képviselő-testület augusztus 15-én tartotta utolsó ülését, a két ülés között eltelt időszakról az alábbiakban számol be:

A Katolikus Egyházzal közösen került megrendezésre az augusztus 20-i ünnepség, ünnepi szónok Zsellérné Mikóczi Eszter vezető óvónő volt,

augusztus 31-én került sor a iskola tanévnyitójára,

szeptember 5-én a buszmegálló áthelyezése miatti egyeztetésen, bejáráson vett részt,

szeptember 6-án a Paksi Társadalmi Tanács ülésén vett részt,

szeptember 9-én a „Pataji Ősz” rendezvényen volt,

szeptember 11-én lakossági fórum volt a Településfejlesztési koncepció, Településkép arculati kézikönyv, Településképi rendelet és Településrendezési eszközök készítésének előzetes egyeztetése tárgyában,

szeptember 16-án került sor a XI. Tanévnyitó utcabálra az iskola és óvoda rendezésében,

szeptember 23-án került sor a magyarországi németek kitelepítésének 70. évfordulója alkalmából rendezett megemlékezésre és a Kitelepítési emlékmű avatására.

Megkérdezi a képviselőket, hogy az elhangzottakhoz van-e kérdés, hozzászólás, vélemény?

A **képviselő-testület** külön számozott határozat hozatala nélkül egyhangú 6 igen szavazattal a két ülés között eltelt időszakról szóló beszámolót elfogadta.

*(a döntéshozatalban részt vett: 6 fő)*

**2./ Beszámoló a lejárt határidejű határozatokról**

**Előadó: Dollenstein László polgármester**

*(az előterjesztés a jegyzőkönyv 3. sz. melléklete)*

**Dollenstein László polgármester:**

A jövőbeni döntések megalapozottsága, a testület ellenőrző szerepének fokozása érdekében szükséges a lejárt határidejű határozatokról időnként beszámolni. A beszámoló írásban kiküldésre került, kéri a képviselők véleményét, hozzászólását, amennyiben nincs, kéri, hogy aki egyetért a lejárt határidejű határozatokról szóló beszámolóval, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 95/2017.(IX.28.) Kt.h.

**Tárgy:** Beszámoló a lejárt határidejű határozatokról

**H A T Á R O Z A T**

Harta Nagyközség Önkormányzatának Képviselő-testülete tudomásul vette és elfogadta a lejárt határidejű határozatokról szóló beszámolót.

Felelős: Dollenstein László polgármester

Határidő: folyamatos

*(a döntéshozatalban részt vett: 6 fő)*

**3./ Előterjesztés az ASP-rendszerhez történő csatlakozás megvalósítása érdekében benyújtott ajánlatokról való döntésekről**

**Előadó: Dr. Sárközi Zsolt jegyző**

*(az előterjesztés a jegyzőkönyv 4. sz. melléklete)*

**Dr. Sárközi Zsolt jegyző:**

Az ASP rendszerhez történő csatlakozás megvalósítása érdekében az önkormányzat ajánlattételi felhívással élt az eszközbeszerzésekre is. Három ajánlattétel érkezett, az ajánlatok érvényesek. Az ajánlatok összegszerűségben nem különböznek, a műszaki tartalom, a referenciák, egyéb szolgáltatások, a cégről ismert egyéb információk alapján lehet különbséget tenni. Véleménye szerint a képviselő-testület nyilvánítsa mind a három ajánlatot érvényesnek és az ajánlatok közül a legmegfelelőbb ajánlatot adó céget bízzák meg az eszközbeszerzéssel.

.

**Dollenstein László polgármester:**

Kéri a képviselők véleményét, hozzászólását az ajánlatokkal kapcsolatban. A pénzügyi-gazdasági bizottság az ASP-rendszerhez történő csatlakozás megvalósítása érdekében történő eszközbeszerzésekre benyújtott ajánlatokat érvényessé, az eljárást eredményessé és a TopNet Magyarország Kft. nyertessé nyilvánítását javasolja a Képviselő-testületnek.

Kéri, hogy aki egyetért az eszközbeszerzésekre benyújtott pályázatok érvényessé, az eljárás eredményessé és a TopNet Magyarország Kft. nyertessé nyilvánításával, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 96/2017. (IX.28.) Kt. határozat

**Tárgy:** Döntés az ASP-rendszerhez történő csatlakozás megvalósítása érdekében történő eszközbeszerzések miatt benyújtott ajánlatokról

**H A T Á R O Z A T**

Harta Nagyközség Önkormányzatának Képviselő-testülete megállapítja, hogy az ASP-rendszerhez történő eszközbeszerzések miatt benyújtott ajánlatokból

* TopNet Magyarország Kft. ajánlattevő ajánlata érvényes;
* Vinczúr Balázs egyéni vállalkozó ajánlata érvényes,
* a SYSCORP Kft. ajánlata érvényes.

Az eljárás eredményes, amelynek nyertese a TopNet Magyarország Kft. A Képviselő-testület felhatalmazza a polgármestert, hogy a nyertes ajánlattevővel a szerződést megkösse és aláírja.

Felelős:Dollenstein László, polgármester

Határidő: 2017. október 10.

*(a döntéshozatalban részt vett: 6 fő)*

**4./ Előterjesztés a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról szóló önkormányzati rendeletről**

**Előadó: Dr. Sárközi Zsolt jegyző**

*(az előterjesztés a jegyzőkönyv 5. sz. melléklete)*

**Dr. Sárközi Zsolt jegyző:**

Folyamatban van a Településképi rendelet elkészítése, valamint a Településképi arculati kézikönyv összeállítása, a tervezőnő a megbízást már e feladatokra megkapta. E rendelet csak átmeneti jellegű, csak a Településkép rendelet megalkotásáig terjedő átmeneti időszakban lesz hatályban. Kinyilvánítja egyrészt, hogy nem tér el az országos szabályozástól, másrészt megadja a lehetőséget arra, hogy a helyi rendezvények propagálásával élhessen az önkormányzat.

**Dollenstein László polgármester:**

A lakossági fórumot már megtartottuk a Településfejlesztési koncepció, Településkép arculati kézikönyv, Településképi rendelet és Településrendezési eszközök készítésének előzetes egyeztetése tárgyában. Megkérdezi a képviselőket, hogy a rendelet-tervezettel kapcsolatban van-e kérdése, véleménye valakinek? A pénzügyi-gazdasági bizottság a rendelet-tervezet elfogadását javasolja a Képviselő-testület felé.

Kérdés, hozzászólás nincs, ezért kéri, hogy aki egyetért a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról szóló önkormányzati rendelet-tervezet elfogadásával, kézfeltartással szavazzon.

Megállapítja, hogy a képviselő-testület 6 igen szavazattal az alábbi rendeletet alkotja:

**Harta Nagyközség Önkormányzata Képviselő-testületének**

**15/2017. (IX.28.) önkormányzati rendelete**

**a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról**

*(a döntéshozatalban részt vett: 6 fő)*

*(a rendelet a jegyzőkönyv 6. sz. melléklete)*

**5./ Előterjesztés az önkormányzati vagyonról és a vagyongazdálkodás**

**szabályairól szóló rendelet módosításáról**

**Előadó: Dollenstein László polgármester**

*(az előterjesztés a jegyzőkönyv 7. sz. melléklete)*

**Dollenstein László polgármester:**

A Képviselő-testület a Szigeten megvásárolt, illetve majdan kisajátítással megszerezett ingatlanrészeket véglegesen önkormányzati tulajdonban kívánja tartani, ezért a jövőbeni elidegenítés megakadályozása érdekében a képviselő-testület helyi rendeletben nemzetgazdasági szempontból kiemelt jelentőségű nemzeti vagyonná nyilváníthatja. Javasolja a képviselő-testületnek, hogy támogassák a rendelet módosítását. A pénzügyi-gazdasági bizottság a rendelet-módosítást megtárgyalta, azt elfogadásra javasolja a Képviselő-testület felé. Megkérdezi a képviselőket, hogy van-e kérdése, véleménye valakinek a rendelet-módosítással kapcsolatban, amennyiben nincs kéri, hogy aki egyetért az önkormányzati vagyonról és a vagyongazdálkodás helyi szabályairól szóló 9/2012.(VII.11.) rendelet módosításával, kézfeltartással szavazzon.

Megállapítja, hogy a képviselő-testület 6 igen szavazattal az alábbi rendeletet alkotja:

**Harta Nagyközség Önkormányzat Képviselő-testületének**

**16/2017.(IX.28.) számú rendelete az önkormányzati vagyonról és a vagyongazdálkodás szabályairól szóló 9/2012.(VII.11.) rendelet módosításáról**

*(a döntéshozatalban részt vett: 6 fő)*

*(a rendelet a jegyzőkönyv 8. sz. melléklete)*

**6./ Előterjesztés a Bursa Hungarica Felsőoktatási Önkormányzati**

**Ösztöndíjpályázathoz történő csatlakozásról**

**Előadó: Dollenstein László polgármester**

*(az előterjesztés a jegyzőkönyv 9. sz. melléklete)*

**Dollenstein László polgármester:**

A pályázathoz már hosszú ideje minden évben csatlakozunk, az ösztöndíjrendszerben való részvétel önkéntes. A felsőoktatási tanulmányokhoz nyújt segítséget a hallgatóknak az önkormányzat, amely minisztériumi támogatással egészül ki. A csatlakozási nyilatkozat visszaküldése önmagában nem jelent anyagi kötelezettségvállalást, az önkormányzat a benyújtott pályázók számának ismeretében dönt a támogatás odaitéléséről, illetve annak mértékéről. Eddig 5.000,- Ft-tal támogattuk a kérelmezőket, tavalyi évben 925 ezer Ft-ot fordítottunk a támogatásra. A pénzügyi-gazdasági bizottság az ösztöndíjpályázathoz történő csatlakozás lehetőségét megtárgyalta, a csatlakozást javasolja a Képviselő-testületnek.

Megkérdezi a képviselőket, hogy van-e kérdésük, véleményük a csatlakozással kapcsolatban, amennyiben nincs, kéri, hogy aki egyetért a Bursa Hungarica Felsőoktatási Önkormányzati Ösztöndíjpályázathoz történő csatlakozással, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 97/2017.(IX.28) Kt.h.

**Tárgy:** Csatlakozás a Bursa Hungarica Felsőoktatási Önkormányzati Ösztöndíjpályázathoz

**H A T Á R O Z A T**

Az önkormányzat a jogszabályoknak megfelelően kifejezetten és visszavonhatatlanul csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2018. évi pályázati fordulójához.

2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2018. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak, valamint Harta Nagyközség Önkormányzata Képviselő-testületének az egyes szociális ellátások és szociális szolgáltatások helyi szabályairól szóló rendeletében foglaltaknak megfelelően jár el.

3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2018. évi fordulója keretében a beérkezett pályázatokat és a pályázatokról hozott döntését a

<https://bursa.emet.hu/onk/tonkbelep.aspx> internet címen elérhető EPER-Bursa rendszerben rögzíti.

4. Az önkormányzat nyilatkozik arról, hogy az EPER-Bursa rendszerben általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.

5. A képviselő-testület felhatalmazza a polgármestert a csatlakozási szándéknyilatkozat aláírására. Ezzel egyidejűleg kiírja a határozat melléklete szerinti A és B típusú pályázatot, amelynek a benyújtási határideje 2017. november 7.

A részletes pályázati kiírást az önkormányzat hirdetőtábláján és honlapján kell közzétenni.

**Felelős:** Dollenstein László, polgármester

**Határidő:** 2017. október 2.

**Erről értesül:** Emberi Erőforrás Támogatáskezelő

**7./ Előterjesztés az egyes szociális ellátások és szociális szolgáltatások**

**helyi szabályairól szóló rendelet módosításáról**

**Előadó: Dollenstein László polgármester**

*(az előterjesztés a jegyzőkönyv 10. sz. melléklete)*

**Dollenstein László polgármester:**

A települési támogatás terhére az önkormányzat idén is a szociális rászorulókat iskolakezdési támogatásban kívánja részesíteni. Ehhez szükséges a szociális rendelet módosítására. Olyan rászorulók kaphatnának ilyen támogatást, akik valamilyen rendszeres önkormányzati támogatásban részesülnek, vagy akiknek családjában az egy főre jutó jövedelem nem éri el az öregségi nyugdíj legkisebb összegének 300 %-át. A támogatást kérelemre, október hónap végéig lehet igényelni, a támogatás összege óvodásoknak 5.000,- Ft, iskolásoknak 10.000,- Ft, felsőfokú intézményben tanulóknak 15.000,- Ft kérelmezőként. A pénzügyi-gazdasági bizottság a rendelet-módosítást megtárgyalta, azt elfogadásra javasolja a Képviselő-testületnek.

Megkérdezi a képviselőket, hogy a szociális rendelet módosításával, azon belül az iskolakezdési támogatás mértékének ily módon történő változtatásával kapcsolatban van-e kérdésük, véleményük, más javaslatuk, amennyiben nincs, kéri, hogy aki egyetért az egyes szociális ellátások és szociális szolgáltatások helyi szabályairól szóló rendelet módosításával, kézfeltartással szavazzon.

Megállapítja, hogy a képviselő-testület 6 igen szavazattal az alábbi rendeletet alkotja:

**Harta Nagyközség Önkormányzata Képviselő-testületének**

**17/2017. (IX.28.) önkormányzati rendelete az egyes szociális ellátások és szociális szolgáltatások helyi szabályairól szóló 7/2015. (II.27.) önkormányzati rendelet módosításáról**

*(a döntéshozatalban részt vett: 6 fő)*

*(a rendelet a jegyzőkönyv 11. sz. melléklete)*

**8./ Előterjesztés a „Harta Nagyközségért” és „Harta Nagyközség**

**Díszpolgára” cím helyi kitüntetések alapításáról és adományozásának**

**rendjéről szóló rendelet módosításáról**

**Előadó: Dollenstein László polgármester**

*(az előterjesztés a jegyzőkönyv 12. sz. melléklete)*

**Dollenstein László polgármester:**

Új rendelet megalkotására van szükség a felhatalmazó jogszabály hatályon kívül helyezése, valamint a kitüntetés leírásának változása miatt. Elsősorban formai megoldásokban lett átrendezve a tervezet. A pénzügyi-gazdasági bizottság a rendelet módosítással egyetért, azt elfogadásra javasolja a Képviselő-testületnek.

Megkérdezi a képviselőket, hogy a rendelet módosításával kapcsolatban kérdésük, véleményük, hozzászólásuk van-e, amennyiben nincs, kéri, hogy aki egyetért a „Harta Nagyközségért” és a „Harta Díszpolgára” cím helyi kitüntetések alapításáról s adományozásának rendjéről szóló rendelet módosításával, kézfeltartással szavazzon.

Megállapítja, hogy a képviselő-testület 6 igen szavazattal az alábbi rendeletet alkotja:

**Harta Nagyközség Önkormányzata Képviselő-testületének**

**18/2017. (IX.28.) önkormányzati rendelete a Harta Nagyközségért” és „Harta Nagyközség Díszpolgára” cím helyi kitüntetések alapításáról és adományozásának rendjéről**

*(a döntéshozatalban részt vett: 6 fő)*

*(a rendelet a jegyzőkönyv 13. sz. melléklete)*

**9./ Előterjesztés a talajterhelési díjról és a környezetvédelmi alapról szóló**

**rendeletről**

**Előadó: Dollenstein László polgármester**

*(az előterjesztés a jegyzőkönyv 14. sz. melléklete)*

**Dollenstein László polgármester:**

A rendelet megalkotásának célja, hogy az önkormányzat egyrészt szűkítse a lakossági mentességeket, másrészt bővítse azon vállalkozók esetében, ahol kommunális szennyvíz nem keletkezhet és ez órával mérhető. Sajnálatos módon Harta még nem 100 %-ban csatornázott. A szennyvízrendszer további beruházásaihoz szükséges, hogy a csatornázottság minél magasabb szintű legyen, ne a talajterhelési díj megfizetése alól kapjanak az ingatlantulajdonosok mentesítést, a szociális alapon adható mentességek helyett a rákötések legyenek ösztönözve. Így az ingatlantulajdonosok mentesülnének a rendkívül magas talajterhelési díj megfizetése alól. Ha az ingatlantulajdonos a támogatások, kedvezmények, mentességek ellenére sem csatlakozik rá a szennyvízcsatorna-rendszerre, akkor a helyi rendelet alapján kell megfizetnie a talajterhelési díjat. A talajterhelési díjból származó bevételt csak meghatározott célokra lehet felhasználni és ehhez szükséges még létrehozni egy ún. Környezetvédelmi Alapot, különben ez a bevétel nem szedhető be. Az új rendelet ezentúl csak formai korszerűsítéseket tartalmaz. A rendelet-tervezetet véleményeztetni kell a Kecskeméti Járási Hivatallal, a megyei önkormányzattal, meg kell küldeni a szomszédos önkormányzatoknak, ezért végleges elfogadás csak ezt követően lehetséges.

A pénzügyi-gazdasági bizottság a rendelet-tervezetet megtárgyalta, azt elfogadásra javasolja a Képviselő-testületnek.

Megkérdezi a képviselőket, hogy a rendelet-tervezettel kapcsolatban van-e kérdésük véleményük, hozzászólásuk, amennyiben nincs, kéri, hogy aki egyetért a talajterhelési díjról és a környezetvédelmi alapról szóló rendelet-tervezettel, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 98/2017. (IX.28.) Kt. határozat

**Tárgy**: A talajterhelési díjról szóló rendelet-tervezet elfogadása

**H A T Á R O Z A T**

A Harta Nagyközség Önkormányzatának Képviselő-testülete elfogadta a talajterhelési díjról szóló rendelet tervezetét. A rendeletet a jogszabályban előírt véleményezés lebonyolítása után fogadja el véglegesen.

Felelős: Dollenstein László, polgármester

Határidő: 2017. november 1.

*(a döntéshozatalban részt vett: 6 fő)*

**10./ Ingatlan adás-vételek**

**Előadó: Dollenstein László polgármester**

*(az előterjesztés a jegyzőkönyv 15. sz. melléklete)*

**Dollenstein László polgármester:**

A Harta, Bajcsy-Zs. u. 6. sz. alatti ingatlanra (volt mozi) vételi ajánlat érkezett a Harta Pékség Kft-től. Az ingatlan telekmegosztását már a testület előző ülésén jóváhagyta. Most az adásvételről kell dönteni, a vonatkozó jogszabály szerint, ha a vagyontárgy piaci értéke nem éri el a 10 millió forintot, versenyeztetési eljárást nem kell tartani. Az eladási árat 5 millió forintban javasolja meghatározni. A pénzügyi-gazdasági bizottság az ingatlan eladását támogatja, az eladási árat 5 millió forintban javasolja meghatározni.

Megkérdezi a képviselőket, hogy az adásvétellel kapcsolatban van-e kérdésük, más javaslatuk, amennyiben nincs, kéri, hogy aki egyetért a Harta, Bajcsy-Zs. u. 6. szám alatti ingatlan Harta Pékség Kft. részére, 5.000.000,- Ft-os értékesítésével, kézfeltartással szavazzon.

Megállapítja, hogy Képviselő-testület 6 igen szavazattal az alábbi határozatot hozta:

**Szám:** 99/2017.(IX.28. Kt.h.

**Tárgy**: A Bajcsy-Zs. u. 6-2. sz. alatti (volt mozi) értékesítése

**H A T Á R O Z A T**

1.Harta Nagyközség Önkormányzatának Képviselő-testülete a Harta belterület 218/2-es hrsz-ú földterületen található, Bajcsy-Zs. u. 6-2. sz. alatti „épület, udvar” megnevezésű (volt mozi) ingatlanra vonatkozóan adás-vételi szerződést köt a Harta Pékség Kft.-vel.

2. A vételár 5 000 000 azaz ötmillió Ft.

3. A képviselő-testület felhatalmazza a polgármestert az adásvételi szerződés megkötésére, aláírására és a további feltételekben való egyezségre.

Felelős: Dollenstein László polgármester

Határidő: 2017. november 1.

*(a döntéshozatalban részt vett: 6 fő)*

**Dollenstein László polgármester:**

A művelődési ház mögötti telkek egy részét a helyszín bővítése miatt célszerű megvásárolni. A megosztási vázrajz elkészült, javasolja annak jóváhagyását, valamint a hartai 65/2. hrsz-ú terület bővítéséhez szükséges területek megvásárlását (összesen 257 m2) 400,- Ft/m2-es áron.

A pénzügyi-gazdasági bizottság a terület bővítéséhez szükséges ingatlanvásárlást és a megosztási vázrajz jóváhagyását javasolja a képviselő-testület felé.

Megkérdezi a képviselő-testület tagjait, hogy az ingatlan adásvétellel kapcsolatban van-e kérdésük, véleményük, amennyiben nincs, kéri, hogy aki egyetért a művelődési ház telkének bővítéshez szükséges ingatlan megvásárlásával, a megosztási vázrajz jóváhagyásával, kézfeltartással szavazzon.

Megállapítja, hogy képviselő-testület 6 igen szavazattal az alábbi határozatot hozta:

**Szám:** 100/2017.(IX.28.) Kt.h.

**Tárgy**: A Művelődési ház telkének bővítése

**H A T Á R O Z A T**

1.Harta Nagyközség Önkormányzatának Képviselő-testülete jóváhagyja a Harta belterület 65/2-es hrsz-ú földterület bővítésével kapcsolatos megosztási vázrajzot

2. A bővítéshez szükséges 257 m2 területet megvásárolja az érintett 63-as és 64-es hrszú (Kékesi u. 59-61.sz.) földrészletek tulajdonosaitól.

3. A vételár 400 Ft/m2, összesen 102 800 Ft.

3. A képviselő-testület felhatalmazza a polgármestert az adásvételi szerződés(ek) megkötésére, aláírására és a további feltételekben való egyezségre.

*(a megosztási vázrajz a határozat melléklete)*

Felelős: Dollenstein László, polgármester

Határidő: 2017. november 1.

*(a döntéshozatalban részt vett: 6 fő)*

**Dollenstein László polgármester:**

Vételi ajánlat érkezett Németh Istvánné budapesti lakostól az önkormányzat tulajdonát képező Harta, Nagykékes 1600. hrsz. alatti ingatlanra. A földrészlet mindösszesen 1560 m2, beépítetlen és közművesítetlen terület. Az értékesítésnek akadálya nincs, javasolja az ingatlan eladását kérelmező részére 150 m2-es áron. A pénzügyi-gazdasági bizottság az ingatlan adásvételét ajánlja a Képviselő-testület felé az előterjesztésben megfogalmazott 150,- Ft/m2-es áron. Megkérdezi a képviselő-testület tagjait, hogy a Harta, Nagykékes 1600. hsz-ú földrészlet adásvételével kapcsolatban van-e kérdésük, véleményük, amennyiben nincs, kéri, hogy aki egyetért, az értékesítéssel kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 101/2017. (IX.28.) Kt. határozat

**Tárgy**: A Harta, Nagykékes 1600-as hrsz-ú telek értékesítése

**H A T Á R O Z A T**

Harta Nagyközség Önkormányzatának Képviselő-testülete Németh Istvánné 1116 Budapest Fehérvári út 198. VIII/34. sz. alatti lakos részére értékesíti a Harta, Nagykékes 1600-as hrsz-ú 1560 m2 területű földrészletet 150 Ft/m2 alkalmazásával.

Az erről szóló adás-vételi szerződés elkészíttetése a kérelmező feladata. Ennek legkésőbbi határideje, ezen határozat kézhezvételétől számított 60 nap. A határidő elmulasztása jogvesztő.

Felelős: Dollenstein László, polgármester

Határidő: a határozatban foglaltak szerint

*(a döntéshozatalban részt vett: 6 fő)*

**11./ Defibrillátor készülék vásárlása**

**Előadó: Dollenstein László polgármester**

**Dollenstein László polgármester:**

A képviselő-testület korábbi ülésén már elhatározta egy defibrillátor készülék beszerzését. Az árajánlatok és javaslatok megismerése után a legalkalmasabb készülék egy LIFEPAK CR Plus AED félautomata típusú készülék, melynek beszerzési ára 512 ezer forint. Kéri a képviselők véleményét a készülék megvásárlásával kapcsolatban. A pénzügyi-gazdasági bizottság a defibrillátor beszerzését, illetve megvásárlását támogatja a Képviselőtestület felé. Amennyiben kérdés, hozzászólás nincs, kéri, hogy aki egyetért a LIFEPAK CR Plus AED félautomata típusú készülék 512.000,- Ft-os áron történő megvásárlásával, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 102/2017. (IX.28.) Kt. határozat

**Tárgy**: Defibrillátor beszerzése

**H A T Á R O Z A T**

A Harta Nagyközség Önkormányzatának Képviselő-testülete defibrillátort vásárol, amelyet Harta központjában kíván elhelyezni egy mindenki számára elérhető helyen.

A beszerzendő készülék típusa: LIFEPAK CR Plus AED félautomata defibrillátor.

A vételár: 512 000 Ft

Felelős: Dollenstein László, polgármester

Határidő: 2017. november 1.

*(a döntéshozatalban részt vett: 6 fő)*

**12./ Hartai Sportegyesület támogatás iránti kérelme**

**Előadó: Dollenstein László polgármester**

*(az előterjesztés a jegyzőkönyv 16. sz. melléklete)*

**Dollenstein László polgármester:**

A Hartai Sportegyesület ismételten támogatás iránti kérelemmel fordult a képviselő-testülethez a TAO pályázat önerejének, illetve karbantartási költségeik fedezetére. Az egyesület az idei évben már 2.500.000,- Ft-os támogatásban részesült. A pénzügyi-gazdasági bizottság a támogatás megadását javasolta a Képviselő-testület felé. Megkérdezi a képviselőket, hogy a támogatási kérelemmel kapcsolatban van-e kérdésük, véleményük?

**Krausz Henrik képviselő:**

Most megszavazza a támogatást, de kijelenti, hogy a jövőben semmilyen támogatási kérelmét a sportegyesületnek nem támogatja, nem szavazza meg.

**Dollenstein László polgármester:**

Kéri a képviselő-testület tagjait, hogy aki egyetért a Sportegyesület támogatásával, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 103/2017. (IX.28.) Kt. határozat

**Tárgy**: A Harta Sportegyesület kiegészítő támogatása

**H A T Á R O Z A T**

Harta Nagyközség Önkormányzatának Képviselő-testülete a Harta Sportegyesület részére 3 700 000 Ft kiegészítő támogatás nyújt a 2017. évi működéshez. A képviselő-testület felkéri a polgármestert, hogy a soron következő költségvetési rendelet-módosításnál a rendelet tervezetében szerepeltesse a támogatással kapcsolatos döntést.

Felelős: Dollenstein László, polgármester

Határidő: 2017. november 1.

*(a döntéshozatalban részt vett: 6 fő)*

**13./ Behajthatatlan tartozások elengedése**

**Előadó: Dollenstein László polgármester**

*(az előterjesztés a jegyzőkönyv 17. sz. melléklete)*

**Dollenstein László polgármester:**

Önkormányzatunk 2004-ben csatlakozott a Vodafone dolgozói csoport előfizetéshez, ebből a csoportból 5 fő által felhalmozódott telefon-díj hátralék behajtása nem járt eredménnyel, időközben a hátralék el is évült. Az önkormányzati vagyonról és vagyongazdálkodás szabályairól szóló rendeletünk szerint a 100.000,- Ft feletti követelés elengedéséről a Képviselő-testület dönt, ezért kéri a képviselők támogatását, hogy a követelést a könyvviteli nyilvántartásból ki lehessen vezetni. A pénzügyi-gazdasági bizottság a napirendet megtárgyalta, a behajthatatlan követelések elengedését javasolja a Képviselő-testület felé. Megkérdezi a képviselőket, hogy a követelés elengedésével kapcsolatban van-e kérdésük, véleményük, amennyiben nincs, kéri, hogy aki egyetért a behajthatatlan tartozások elengedésével, valamint annak a könyvviteli nyilvántartásból történő kivezetésével, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 104/2017. (IX.28.) Kt. határozat

**Tárgy:**Javaslat követelés elengedésére

**H A T Á R O Z A T**

Harta Nagyközség Önkormányzatának Képviselő-testülete a Vodafone szerződés keretében a határozat mellékletében részletezett módon az 5 számlafizetővel szembeni összesen 535.377 Ft követelését elengedi és hozzájárul ahhoz, hogy az Önkormányzat a követelést könyvviteli nyilvántartásából kivezesse.

**Felelős:**Dollenstein László, polgármester

**Határidő:**2017. október 31.

*(a kimutatás a határozat melléklete)*

*(a döntéshozatalban részt vett: 6 fő)*

**14./ Egyéb ügyek**

**Előadó: Dollenstein László polgármester**

**Dollenstein László polgármester:**

Javasolja, hogy a Kalocsai Rendőrkapitányság támogatás iránti kérelmére az önkormányzat vásároljon billentyűzettel, monitorral, Win 10-es Pro operációs rendszerrel és Office 2016 programmal bruttó 206 100 Ft értékben számítógépet, majd adja a Rendőrkapitányság tulajdonába a Solti Rendőrőrs informatikai eszközeinek bővítéséhez. Korábban már volt erről döntés de nem volt a szoftver megfelelő, ezért új határozat szükséges 20 ezer Ft-tal növelt összegben. Kéri a képviselők véleményét a támogatással kapcsolatban, amennyiben nincs, kéri, hogy aki egyetért a javaslattal, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 105/2017. (IX.28.) Kt. határozat

**Tárgy:** Kalocsai Rendőrkapitányság támogatás iránti kérelme

**H A T Á R O Z A T**

1.Harta Nagyközség Önkormányzatának Képviselő-testülete számítógépet vásárol billentyűzettel, monitorral, Win 10-es Pro operációs rendszerrel és Office 2016 programmal bruttó 206 100 Ft értékben, amelyet tulajdonba ad a Kalocsai Rendőrkapitányság részére a Solti Rendőrőrs informatikai eszközeinek bővítésére.

2. A képviselő-testület nyilatkozik arról, hogy törzskönyvi azonosítója 724463

3. A képviselő-testület nyilatkozik arról, hogy köztartozásmentes és szerepel a Nemzeti Adóhivatal köztartozásmentes adóalanyokat feltüntető adatbázisában.

4. A képviselő-testület felhatalmazza a polgármestert a tulajdonba adási megállapodás aláírására.

5. A képviselő-testület hatályon kívül helyezi az ugyanezen tárgyban született 63/2017. (V.18.) Kt. határozatát.

Felelős: Dollenstein László polgármester

Határidő: 2017. november 1.

Értesül: Kalocsai Rendőrkapitányság

*(a döntéshozatalban részt vett: 6 fő)*

**Dollenstein László polgármester:**

Leitert Zoltán Harta, Kékesi út 44. szám alatti lakos a tulajdonát képező Harta, Kossuth L. u. 72. sz. alatti földrészletet szeretné értékesíteni. Az ingatlan az építési szabályzatunkban előírt 14 m-es telekszélességet nem éri el, ezért kéri, hogy a képviselő-testület tekintsen el egy esetleges építkezésnél ettől a szabálytól. Az építéssel kapcsolatosan az építésügyi hatóságnak van hatásköre, de a pénzügyi-gazdasági bizottság javasolja, hogy a Képviselő-testület ennek tudatában hozzon határozatot arról, hogy nem emel kifogást a tervezett építkezés ellen, tekintettel arra, hogy a településrendezési eszközök felülvizsgálata során az ilyen jellegű korlátokat egyébként is csökkenteni szeretné. Az építkezés idejére lehetséges, hogy már meg is változik az építési szabályzat.

*(a kérelem a jegyzőkönyv 18. sz. melléklete)*

Megkérdezi a képviselőket, hogy van-e kérdésük, véleményük a beépíthetőségi kérelemmel kapcsolatosan, amennyiben nincs, hogy aki egyetért a határozat-tervezetben foglaltakkal, kézfeltartással szavazzon.

Megállapítja, hogy a képviselő-testület 6 igen szavazattal az alábbi határozatot hozta:

**Szám:** 106/2017. (IX.28.) Kt. határozat

**Tárgy:** Leitert Zoltán beépíthetőséggel kapcsolatos kérelme

**H A T Á R O Z A T**

Harta Nagyközség Önkormányzatának Képviselő-testülete tekintettel a helyi építési szabályzat felülvizsgálata során megfogalmazott célokra a hartai Kossuth L. u. 72. sz. alatti 153/1 hrsz-ú terület beépíthetősége ellen kifogást nem emel.

Felelős: Dollenstein László polgármester

Határidő: folyamatos

Értesül: Leitert Zoltán kérelmező

*(a döntéshozatalban részt vett: 6 fő)*

**Dollenstein László polgármester:**

Az ún disco-parkoló felújítása befejeződött, elkészült a térkövezés, a gyeprácsozás. A költségekhez hozzájárult a disco-t működtető Stefán és Társai Kft. is. Ez a terület önkormányzati tulajdonban van, de a Kft. megvásárolná. Kéri a képviselők véleményét az esetleges adásvétellel kapcsolatban. Ő javasolta a Kft. vezetőjének, hogy nyújtsanak be kérelmet a vételi szándékukról a Képviselő-testületnek.

Több ingatlantulajdonos sérelmezi, hogy a Szarkási dűlőben egyre több parcellában ültetnek a tulajdonosok akácfát, ezzel beárnyékolják a szomszédos szőlőültetvény, vagy egyéb ültetvényt. Javasolja a képviselőknek, hogy gondolják át, miként lehetne a rendezési tervben valami módon szabályozni az akácfaültetést.

Véleménye szerint indokolt a szolgáltatási díjak felülvizsgálata, elsősorban a művelődési ház és a sátrak díját kell megvizsgálni. Javasolja, hogy a szolgáltatási díjakról szóló határozat módosítását a következő ülésen tárgyalják meg, hogy november 1-től alkalmazni lehessen.

Lakossági igény van a zöldhulladék elhelyezésére, hangsúlyozza, hogy jelenleg sehol nem lehet lerakni, nem lehet kivinni a volt szeméttelepre. A volt szeméttelep rendben tartására, felszámolására a közmunkaprogram keretében sok pénzt kap az önkormányzat, oda semmilyen szemetet, hulladékot elhelyezni nem lehet. Az önkormányzatnak kellene megoldani a lakossági zöldhulladék elhelyezését, annak megsemmisítését. Talán lenne vállalkozó, aki ezt megoldaná.

A múzeum pinceomlása következtében keletkezett károk helyreállítása most van folyamatban, a vis maior keret terhére a kapu is felújításra kerül.

Bejelenti még, hogy a Sziget kisajátítási eljárás megindítási kérelmének megfogalmazása most van folyamatban. Amíg a kisajátítási eljárás nem indul el, addig lehet adásvételi szerződéseket is kötni.

Megkérdezi a jelenlévőket, hogy egyéb ügyek keretében van-e valakinek kérdése, hozzászólása, bejelenteni valója, amennyiben nincs, megköszöni az ülésen való részvételt és munkát, majd az ülést 19,00 órakor bezárja.

kmf.

Dollenstein László dr. Sárközi Zsolt

polgármester jegyző